
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.32/237/2013
	                                   Bucureşti, 26. 08.2013 

                          PL x. 231


RAPORT 

asupra proiectului de Lege pentru ratificarea  Acordului privind cooperarea în domeniul protecţiei martorilor, adoptat la Štiřín, Republica Cehă la 24 mai 2012, semnat la Štiřín, Republica Cehă, la aceeaşi dată
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Acordului privind cooperarea în domeniul protecţiei martorilor, adoptat la Štiřín, Republica Cehă la 24 mai 2012, semnat la Štiřín, Republica Cehă, la aceeaşi dată, trimis cu adresa nr. PL x 231 din 25 iunie 2013 şi înregistrat cu nr. 32/237 din 25. 06. 2013.

Consiliul Legislativ, cu nr. 455/28.05.2013, a avizat favorabil acest proiect de lege.

Comisia pentru politică externă a avizat favorabil proiectul de lege, în şedinţa din 26 iunie 2013.


Obiect de reglementare îl constituie ratificarea Acordului între Guvernul României şi Guvernul Republicii Cehe privind cooperarea în domeniul protecţiei martorilor.


2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată.

4.  La lucrările Comisiei au fost prezenţi 22 deputaţi din totalul de 24 de membri.


În urma dezbaterilor, în şedinţa din 26.08. 2013, membrii Comisiei, cu unanimitate de voturi, au hotărât să propună Plenului Camerei Deputaţilor adoptarea acestui proiect de lege în forma prezentată. 
Preşedinte, 

Ion Mocioalcă
Consilier parlamentar 

Luminiţa  Oprea 

